  Анжелика Тихонова корреспондент Удмуртиын «Модернизация первичного звена здравоохранения» федерал ӵектос улсын 30 эмъюртъёсты рос-прос тупатъялозы. 2021-тӥ ар пумозь ужъёслы 137,6 миллион манет висъялозы. Со сярысь элькунысь тазалыкез утёнъя министерстволэн пресс-службаез ивортӥз. Программа улсын Вавож, Сюмси, Сьӧлта ёрос эмъюртъёсысь стационаръёсты, Нылгаысь участковой эмъюртэз, Якшур-Бӧдья ёросысь Лынга черкогуртысь врачебной амбулаториез но Дэбес, Грак, Якшур-Бӧдья ёросысь кӧня ке ФАП-ёсты выльдозы Со сяна, программа улсын вуись ужан тӥрлыкез (рентген аппаратъёсты, флюорографъёсты но маммографъёсты) пуктон понна висъетъёсты рос-прос тупатъян ужъёс кутскизы. Кабинетъёсты вань туала куронъёсъя чакласа лэсьтозы. Ужъёс 21 ёрос эмъюртъёсын ортчозы. Тодэ вайытом, федерал ӵектос улсын Удмуртие 47 эм тӥрлык басьтозы.  Тегъёс: Тазалык Удмуртия тупатъянужъёс эмъяськонниос лэсьтськон  